cyanic-selkie/wikianc huggingface dataset:
Tipe 212-klas duikboot
Die Tipe 212-klas duikboot is 'n konvensionele diesel-elektriese aangedrewe duikboot van die Duitse Vloot. Die Duitse Regering het ses van die duikbote bestel waarvan die eerste duikboot in 2005 in diens gestel is. Die duikbote is gesamentlik deur die skeepsbouers HDW van Kiel en Thyssen Nordseewerke van Emden gebou. HDW het die boeggedeelte gebou en Thyssen die agterstewe terwyl elke maatskappy om die beurt 'n kans gekry het om die duikboot aanmekaar te sit.
Die eerste duikboot in die klas, U-31, het in April met sy seetoetse begin en is in 2005 in diens gestel, met die res vanaf 2006 tot 2013.
'n Verdere vier duikbote is saam met die Italiaanse skeepsbouers, Fincantieri ontwikkel en gebou wat as klas 212A bekend staan. Tipe 212A is toegerus met 'n geintegreerde bevel- en wapenbeheerstelsel wat deur Kongsberg Defence and Aerospace van Noorweë vervaardig word. Die stelsel integreer die wapens via koppelvlakke met sensors, die wapens en navigasiestelsels. Die teenmaatreëlstelsel vir tipe 212A word vervaardig deur EADS Systems & Defence Electronics and Thales Defence Ltd. Dit sluit die ontwikkeling van die TAU 2000 torpedostelsel in.
Die aandrywingstelsel kombineer 'n konvensionele stelsel wat bestaan uit 'n dieselgenerator met 'n loodsuurbattery en lug-onafhanklike aandrywing (LOA). Met die LOA-stelsel kan die duikboot teen 'n stadige spoed tot weke onder die water bly.
Hymedesmia gibbosa
Hymedesmia gibbosa is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Hymedesmia grandis
Hymedesmia grandis is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Hymedesmia en maakt deel uit van die familie Hymedesmiidae. Die wetenskaplike naam van die spesie is die eerste keer geldig gepubliseer in 1910 deur Lundbeck.
Acanthascus hamatus
Acanthascus (Staurocalyptus) hamatus is 'n sponsspesie in die taksonomiese indeling van die glassponse (Hexactinellida). Die spons lewe in die diepsee. Die skelet van die spons bestaan uit spikula van kiesel.
Die spons behoort tot die geslag Acanthascus en behoort tot die familie Rossellidae. Die wetenskaplike naam van die spesie is die eerste keer geldig gepubliseer in 1915 deur Lendenfeld.
Persentasie
Die woord "persent" beteken "uit 100" of "per 100". In wiskunde is 'n persentasie enige reële getal uitgedruk as 'n breukdeel van 100. Dit word tipies as sodanig aangedui deur toevoeging van die persentteken, "%". Persentasies is byvoorbeeld nuttig om die verskil of verhouding tussen twee meetbare hoeveelhede, of die verandering in een meetbare hoeveelheid aan te dui. 'n Verskil tussen twee persentasies word dikwels in persentasie- of basispunte aangedui, en dié is weereens nuttig waar verandering ter sprake is.
Éder Kwartet
Die Éder Strykkwartet is in 1973 gestig deur lede van die Liszt Akademie in Boedapest.
Persentasie
Persentasiepunt (pp)
Wanneer 'n persentasie (byvoorbeeld 'n rentekoers) toeneem van 10% tot 15% kom dit neer op 'n verhoging van (15-10)/10 = 50%. Soms is dit egter makliker om van die verskil in persentasie te praat, en dan word die term "persentasiepunt" (afgekort as "pp", "p.p." of "ppt") gebruik. Indien die rentekoers dus sou toeneem van 10% tot 15%, kan ons of sê dat dit met 50% toegeneem het, maar ons kan ewenwel sê dat dit met 5 persentasiepunte toegeneem het. Gevolglik is die begrippe persent (%) en persentasiepunt (pp) verwant, maar glad nie verwisselbaar nie, en dit is baie belangrik om die regte term te gebruik om verwarring te vermy. 'n Basispunt (bp) is weer een honderdste van 'n persentasiepunt (pp), en word dus vir heelwat kleiner toenames of afnames gebruik.
Éder Kwartet
Biografie
Die teenswoordige lede van die Eder-kwartet is die violiste Jenos Selmeczi en Peter Szts, met Sndor Papp as die altviolis en Gyorgy Eder as tjellis. Die kwartet is in 1973 deur studente van die Liszt Akademie in Boedapest gevorm, en het eerste prys verower tydens die Evian Internasionale Strykkwartet Kompetisie van 1976, waar die beoordelingspaneel lede van die Amadeus Kwartet ingesluit het. Die kwartet het tweede prys verower tydens die ARD Internasionale Strykkwartet Kompetisie in München in 1977, toe geen eerste prys toegeken is nie. Sedert hul sukses in München, het hulle in bykans elke Europese land opgetree, en gehore en kritici betower op die internasionale feeste van Bordeaux, Wes-Berlyn, Evian, Istanboel en Bath. Die kwartet het ook uitgebreid getoer in die VSA, Australië en Nieu-Seeland en het die volledige Mozart en Sjostakowitsj strykkwartette vir Naxos opgeneem.
Persentasie
Die betekenis van 'n persentasie
Die woord persent is afgelei van die Latynse woord per centum, wat per honderd beteken. Die begrip persentasie verwys na 'n getalverhouding, en in breukvorm verwys dit na 'n baie spesifieke breuk, nl. 'n breuk waarvan die noemer 100 is. Wat hier met 'n verhouding bedoel word, kan aan die hand van die volgende sin verduidelik word: "Volgens studies beskik sowat 75% van leerlinge wat goed vaar in wiskunde, ook oor musiektalent."
Die volgende opmerkings is nou relevant:
Die persentteken "%" agter die getal dui aan dat die noemer 100 moet wees, en 75% word dan soos volg as 'n breuk uitgedruk: 75⁄100. Met hierdie kennis kan mens dan sê dat 75 uit elke 100 leerlinge wat goed vaar in wiskunde, ook oor musiektalent beskik. Die verhouding is dus 75 uit 100, of 75 per honderd.
Hier volg voorbeelde van vier verskillende breuke wat as persentasies geskryf word:
By die laaste vergelyking is die breuk se noemer aanvanklik nie 100 nie. Om die breuk dan na 'n persentasie te herlei, moet die noemer na 100 verander word, en die teller moet ooreenkomstig aangepas word, d.w.s. met 'n faktor van 10 vergroot word.
'n Verdere voorbeeld kan oorweeg word:
Skakel die breuk 3⁄10 om as 'n persentasie:
Eerstens word 3⁄10 herlei na 'n gelykwaardige breukgetal met 'n noemer van 100:  3⁄10 = 30⁄100
Die vasstelling van die persentasie in twee stappe, het hier verhoed dat die antwoord foutiewelik as 3% geskryf word.)
Die volgende vier voorbeelde kan as 'n oefening weer in persentasies omgeskakel word:
Die uitvoering in twee stappe is hier telkens nutting, omdat geeneen van die noemers reeds 100 is nie.
Herleiding na desimale breuke
25% =  25⁄100  = 0.25 25% is dieselfde as die breuk 25⁄100, en albei is weer dieselfde as die desimale breuk 0,25. Al drie beteken 25 uit 'n 100, of 25 per honderd.
Voorbeeld: Bepaal 25% van 200
Eerstens word 25% as 'n desimale breuk uitgedruk:  25% = 0,25 Dan word die desimale breuk met 200 vermenigvuldig: 0,25 X 200 = 50
Daarom: 25% van 200 = 50
óf
10% van 200 = 200 gedeel deur 10, d.i. 0,1 X 200 = 20 25% van 200 = (10% van 200) + (10% van 200) + (5% van 200) = 20 + 20 + 10 = 50
Verdere berekeninge
Hoeveel is n% van a?
Voorbeeld 1
Hoeveel persent is a van b? Antwoord:
Voorbeeld 2
Hoeveel persent is 15 van 572? Antwoord:
Dus: 15 is 2,62% van 572.
Vermenigvuldiging van persentasies
Wat is 70% van 60% ?
70% van 'n 60%-gedeelte is dus 42% van die oorspronklike hoeveelheid.
Oefeninge
Die volgende oefeninge kan die begrip van 'n persentasie tuisbring.
Soul Mountain
Soul Mountain (Chinees:t=靈山|s=灵山)is 'n roman deur Gao Xingjian. Die roman is losweg gebaseer op die outeur se reis in landelike China, wat geïnspireer is deur 'n valse diagnose van longkanker.
Persentasie
Oefeninge
1. Skryf as persentasie: 2. Skryf as 'n persentasie: 3. Uit 'n opname het 14 uit 20 leerlinge van die nuwe koeldrankgeur gehou. '''4. 'n Boer het 'n plaas van 150 ha. Op 30 ha is mielies geplant en 50 ha gebruik hy vir weiding.''' 5. Skryf net die antwoorde neer: 6. Bereken: 7. Van watter getal is:
Soul Mountain
Die roman is ten dele outobiografies en ten dele fiksie en kan beskryf word as 'n verhaal van 'n man se reis om die fabelagtige Lingshan-berg te vind.
Acanthascus heteractinus
Acanthascus (Staurocalyptus) heteractinus is 'n sponsspesie in die taksonomiese indeling van die glassponse (Hexactinellida). Die spons lewe in die diepsee. Die skelet van die spons bestaan uit spikula van kiesel.
Gao Xingjian
Gao Xingjian was die eerste Chinese ontvanger van die Nobelprys vir Letterkunde.
Acanthascus heteractinus
Die spons behoort tot die geslag Acanthascus en behoort tot die familie Rossellidae. Die wetenskaplike naam van die spesie is die eerste keer geldig gepubliseer in 1897 deur Ijima.
Gao Xingjian
Hy is op 4 Januarie 1940 in die Jiangxi-provinsie in Oos-China gebore, en het in staatsskole gestudeer. Hy het 'n universiteitsgraad met Frans as hoofvak verwerf toe hy in Beijing studeer het.
Hy het daarna begin met 'n loopbaan in die lettere, en in 1987 'n lewe van ballingskap verkies deur in Parys te gaan woon, waar hy die elegante en onvergeetlike roman Soul Mountain – vertaal deur Mabel Lee – voltooi het.
Poësie
Terwyl Gao Xingjian in die 1970's gedwing is om as 'n kleinboer te werk - 'n vorm van 'onderwys' onder die Kulturele Rewolusie, het hy baie toneelstukke, kortverhale, gedigte en kritiese stukke opgelewer wat hy uiteindelik moes verbrand ten einde die gevolge van die ontdekking van sy andersdenkende literatuur te voorkom. Hy het hierna geen digbundels gepubliseer nie, en is wyer bekend vir sy drama, fiksie en essays. Daar bestaan egter 'n kort gedig wat 'n kenmerkende moderne styl verteenwoordig wat soortgelyk is aan sy ander skrywes:
Hymedesmia gracilisigma
Hymedesmia gracilisigma is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Gao Xingjian
Poësie
(13 April 1986, Beijing)
Hymedesmia gracilisigma
Die spons behoort tot die genus Hymedesmia en tot die familie Hymedesmiidae. Die wetenskaplike naam van die spesie is die eerste keer geldig gepubliseer in 1928 deur Topsent.
Gao Xingjian
Skilderye
Gao se uitstallings het ingesluit:
Hymedesmia gunhildae
Die spons behoort tot die genus Hymedesmia en tot die familie Hymedesmiidae. Die wetenskaplike naam van die spesie is die eerste keer geldig gepubliseer in 1942 deur Alander.
Denver Internasionale Lughawe
Denver Internasionale Lughawe (IATA-kode: DEN, ICAO: KDEN) is 'n groot lughawe in Denver, Colorado. Teen 140 vierkante kilometer (54 vk. myl) is dit die grootste lughawe in die Verenigde State oppervlakgewys. Aanloopbaan 16R/34L is die langste openbare aanloopbaan (4 877 meter) in die Verenigde State. In 2021 was dit die 15de besigste lughawe in die wêreld met passasiersverkeer van 58 828 552.
Dit was die vyfde besigste lughawe in die wêreld met meer as 635 000 vliegtuigbewegings in 2010. Die Denver Internasionale Lughawe lewer 'n nonstop-diens aan bestemmings in Noord-Amerika, Latyns-Amerika, Europa en Asië. Die lughawe is in die noordooste van Denver en word bestuur deur die City & County of Denver Department of Aviation. DIA is aangewys as die beste lughawe in Noord-Amerika deur die lesers van "Business Traveler Magazine" vir ses jaar agtereenvolgend (2005-2010) en is die naam "America's Best Run Airport" deur Time Magazine toegedig in 2002.
Denver is die belangrikste spil vir die laekosteredery Frontier Airlines en die pendelaardraer Great Lakes Airlines. Dit is die vierde grootste en Sentraal-Amerikaanse sentrum vir United Airlines, asook 'n groot fokusstad vir Southwest Airlines. Sedert die aanvang van sy diens aan Denver in Januarie 2006, het Southwest meer as 50 bestemmings bygevoeg tot sy lys, dit maak Denver sy vinniggroeiendste mark. DIA is die enigste lughawe in die Verenigde State met 'n ISO 14001-gesertifiseerde omgewingsbestuurstelsel wat die hele lughawe dek.
Torsten van Jaarsveld
Torsten van Jaarsveld (*30 Junie 1987, Windhoek) is 'n Namibiese rugbyspeler wat vir die Cheetahs as haker en flank in die Superrugbyreeks en vir die Vrystaat Cheetahs in die Curriebekerreeks speel. Hy het voorheen vir die Pumas en die Valke gespeel. Van Jaarsveld het in 2012 vir die Suid-Afrikaanse Noordelike Barbarians teen Engeland gespeel waarna hy hom in 2013 by die Vrystaat aangesluit het. Van Jaarsveld is aangewys as die Vrystaat se Curriebekerkaptein vir 2014.
Hymedesmia gregalis
Hymedesmia gregalis is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Hymedesmia en tot die familie Hymedesmiidae. Die wetenskaplike naam van die spesie is die eerste keer geldig gepubliseer in 1970 deur Koltun.
IBERIA
IBERIA is die vlagdraer en grootste lugredery van Spanje. Dit is gebaseer in Madrid en bedryf 'n internasionale netwerk van dienste vanuit sy belangrikste basisse, die Adolfo Suárez Madrid–Barajas Lughawe en Barcelona–El Prat-lughawe.
Repeterende breuk
'n Repeterende breuk is 'n breuk waar die desimale getal 'n sekere reeks herhaal en dus 'n duidelike patroon vorm.
IBERIA
IBERIA, met Iberia Streeksdiens (bedryf deur 'n onafhanklike diensverskaffer Air Nostrum) en Iberia Express, is deel van die Iberiagroep. Bykomend tot die vervoer van passasiers en vrag, bedryf Iberiagroep nog verwante aktiwiteite, soos die instandhouding van vliegtuie, die hantering van vrag op lughawens, IT-stelsels en vlugspyseniering. Die Iberiagroep vlieg na 88 bestemmings in 39 lande, en 'n verdere 90 bestemmings deur kodedeelooreenkomste met ander rederye.
Op 8 April 2010 is bevestig dat British Airways en Iberia 'n ooreenkoms onderteken het om saam te smelt, om die gesamentlike werking van die derde grootste kommersiële lugredery in die wêreld deur inkomste te vorm. Aandeelhouers van albei rederye het die transaksie op 29 November 2010 goedgekeur. Die nuut saamgesmelte maatskappy, bekend as International Airlines Group (IAG), is in Januarie 2011 gestig, alhoewel beide rederye vir eers sal voortgaan om onder hul huidige handelsmerke te opereer.
Repeterende breuk
'n Repeterende breuk is 'n rasionale getal (kyk )
Repeterende breuke word normaalweg afgerond, en slegs 'n sekere aantal syfers word genoteer. So word 2/3 afgerond op:
'n Ander skryfwyse is om 'n streep bokant repeterende gedeelte te trek. Byvoorbeeld: of
Op rekenaars is die streepnotasie egter nie so maklik nie, en word 'n skuinsstreep (/) vóór die eerste en na die laaste syfer van die repeterende gedeelte geplaas. As voorbeeld:
Repeterende desimale getal as breuk
Om 'n repeterende desimale getal as 'n breuk te skryf, word soos volg tewerk gegaan:
Stap 1: Stel X as die repeterende getal
Stap 2: Stel nou die volgende vergelyking op:
waar:
Stap 3: Bereken Y deur X te vervang met die repeterende desimaal.
Stap 4: Bereken X deur Y te vervang met die berekende waarde
(Kyk voorbeelde hieronder vir meer duidelikheid.)
Voorbeeld 1
Gestel die repeterende getal is 0./1/ of 0.11111...
Dus:
Dus is:
Stel die twee vergelyking hierbo gelyk aan mekaar en los op vir X (wat die repeterende getal is):
Voorbeeld 2
Gestel die repeterende getal is of 0.0208/3/ of 0.0208333...
Dus:
Dus is:
Stel die twee vergelyking hierbo gelyk aan mekaar en los op vir X (wat die repeterende getal is):
Voorbeeld 3
Gestel die repeterende getal is of 0.3/123/
Dus:
Dus is:
Karel Martel
Karel Martel staan bekend as 'n verlosser en held vir die Frankiese Ryk asook talle ander volke. Op 17 Oktober 732 n.C. is die lot van Europa tydens die Slag van Poitiers beslis. Volgens oorlewering het twee groot leërs mekaar op die dag naby die stad Poitiers in Frankryk in 'n stryd om lewe en dood aangepak. Die een was die Moslem- en die ander die Christen-leër.
En daarmee het die gevaar van Moslem-oorheersing vir die Christendom gewyk. Die oorwinnaar van hierdie beslissende veldslag was 'n Frank met die naam van Karel. Vanweë sy groot welslae op die slagveld is hy die bynaam gegee van Martel – wat “Hamer" beteken. Sy volk, die Franke, aan wie die huidige Frankryk sy naam ontleen het, het eeue lank van die gebied om die mond van die Ryn suidwaarts oor Gallië versprei.
Karel die Grote en ander Frankiese vorste het in Frankiese Ryk tot ver in Italië en Duitsland uitgebrei het Karel die Grote was die kleinseun van Karel Martel, en soos sy grootvader was ook hy 'n uitmuntende krygsman. Die veldslag by Poitiers was die verste punt wat die Moslems in hul aanslag op die Christendom bereik het. Die naam "Moslems" word gegee aan die volgelinge van die geloof van Mohammed. Mohammed is honderd jaar voor die veldslag van Poitiers oorlede.
Die geloof wat hy begin het, het in die jare na sy dood vinnig versprei, meestal deur militêre onderwerping. Die Heilige Land, Sirië en Persië is verower en die Moslems het gevorder tot by die poort van Konstantinopel – hoewel hierdie groot stad eers in 1453 geval het. Uit Arabië het hulle met die kus van Noord-Afrika langs weswaarts beweeg. Hulle het die Straat van Gibraltar na Spanje oorgesteek en noordwaarts oor die Pireneë beweeg.
So het dit gekom dat hulle hul in die jaar 732 in Wes-Frankryk bevind het. Tot in daardie stadium kon niemand hulle keer nie. In werklikheid was hulle beskaafde mense – beskaafder as die meeste van hul vyande – maar dit was 'n wrede eeu en hul veldtogte het dikwels gepaard gegaan met rooftogte, terreur of gewelddadige onderwerping aan die Mohammedaanse geloof. Dit is dus nie verbasend dat hul oortog oor die Pireneë in die hele Wes-Europa kommer gewek het nie.
Karel Martel was nie koning van die Franke toe hy die veldslag gewen het nie. Sy seun, Pepyn die Korte, het koning geword, maar Karel was die alleen-bekleër van die pos "Hofmeier van die Paleis". Hierdie pos het geleidelik belangriker geword, want die Frankiese konings van die tyd het feitlik geen mag gehad nie. Die Franse het hulle rois faineants of "leeglêerkonings" genoem en Karel Martel se seun het dus min probleme ondervind om hulle heeltemal van die troon te verdryf en ’n nuwe vorstehuis te stig.
In die dae van beroering na die val van die Romeinse Ryk het die Franke as 'n volk twee voordele bo die ander volke gehad. Hulle het nie soos die meeste van die ander stamme (die Gote, Vandale, ens.) as 'n eenheid gemigreer nie; en hulle het die Rooms-Katolieke Christendom aangeneem en nie die Ariaanse leër, wat in werklikheid maar net half-Christelik was nie. Hul groot oorwinning oor die Moslems het hul mag en aansien nog verder bevorder
Die lewe van Karel Martel
Karel Martel het twee stiefbroers gehad. Met die afsterwe van hul vader, wat die hofmeier van die Paleis was, het hulle sy posisie tussen hulle verdeel en vir Karel niks gelaat nie. Karel het die erfdeel vir homself in die bande probeer kry, en nadat hy sy twee broers in gevegte verslaan het (in 716 en 717), het hy hofmeier oor die hele Frankiese Ryk geword. Die konings het net in naam geregeer en die werklike mag het by Karel berus.
As 'n koning gesterf het, het Karel jare gewag voordat hy die kroning van sy magtelose opvolger gereël het. Hy was baie suksesvol in oorloë teen die buurstamme van die Franke en het die Friese, die Saksers en die Beiere verslaan. Die slag van Poitiers was egter sy grootste triomf. Hy het die Moslems na die slag nie dadelik na die Pireneë agtervolg nie, maar eers suidwaarts gegaan om die ander aanhangers van die geloof uit die Rhône-vallei te verdryf.
Die Kerk moes hom dankbaar gewees het vir wat hy gedoen het, maar het hom pleks daarvan as 'n plunderaar beskou omdat hy op kerkgrond beslag gele het om sy duur oorloë te finansier. Karel is in 741 dood. Sy seun, Pepyn die Korte, was nie tevrede om net hofmeier te wees nie. Hy het die koning in 'n klooster laat opsluit en het self koning van die ryk van die Franke geword.
Fatwa
'n Fatwa of fatwā (Arabies: فتوىٰ; meervoud: fatāwā, فتاوىٰ) is 'n regsbeslissing oor 'n Islamitiese goloofswet (sjaria) wat deur 'n gekwalifiseerde geleerde gegee word in antwoord op 'n vraag deur 'n privaat individu, regter of regering. 'n Geleerde wat fatwas uitreik, word 'n moefti genoem. Fatwas het deur die Islamitiese geskiedenis 'n belangrike rol gespeel en in die moderne tydperk nuwe vorme aangeneem.
Fatwas wat privaat uitgereik is, se doel was histories om Moslems in te lig oor Islam en om howe te adviseer oor ingewikkelde punte van Islamitiese en materiële reg. Later is openbare en politieke fatwas uitgereik om standpunt in te neem oor doktrinêre polemieke, regeringsbeleide te wettig of griewe van die bevolking te verwoord. In die tyd van Europese kolonialisme het fatwas 'n rol gespeel in die organisering van weerstand teen buitelandse oorheersing.
Tetradenia tuberosa
Tetradenia tuberosa is 'n plant wat deel is van die Lamiaceae familie. Die spesie is endemies aan KwaZulu-Natal en het 'n voorkomsgebied van 45 km². Dit kom in die KwaZulu-Natal Middeland by Richmond voor. Dit groei hoofsaaklik op steil hellings en word as seldsaam beskou.
Fatwa
In die moderne tydperk weerspieël fatwas veranderende ekonomiese, sosiale en politieke omstandighede en hanteer besorghede in Moslemgemeenskappe. Met die verspreiding van gekodifiseerde staatswette en Westerse regsopvoeding in die moderne Moslemwêreld het moefti's se tradisionele rol om wette in howe te verduidelik tot 'n einde gekom. Moderne fatwas het al hoe meer begin raad gee oor ander aspekte van sjaria, veral vrae oor godsdiensrituele en die alledaagse lewe. Moderne openbare fatwas het al soms omstredenheid in die Moslemwêreld veroorsaak en sommige het wêreldwyd berug geword.
Skets
'n Skets (afgelei van die Griekse σχέδιος – schedios, "onvoorbereid gedoen" ) is 'n vinnige vryhandtekening wat gewoonlik nie bedoel is as 'n voltooide werk nie. 'n Skets kan vir verskeie redes gemaak word: dit kan iets weerspieël wat die kunstenaar gesien het of 'n idee vir 'n volgende kunswerk, of dit kan ook 'n vinnige manier wees hoe om op 'n grafiese manier 'n idee te demonstreer.
Fatwa
Terminologie
Die woord fatwa kom van die Arabiese wortel f-t-y, wat onder meer beteken "jeug, nuwigheid, opklaring, verduideliking". 'n Paar terme wat met fatwa verband hou, is van dieselfde wortel afgelei. 'n Geleerde wat fatwas uitreik, word 'n moefti genoem. Die persoon wat 'n fatwa vra, is 'n moestafti. Die uitreiking van 'n fatwa word ifta genoem.
Skets
Sketse kan gemaak word in enige tekenmedium. Die term word dikwels gebruik wanneer daar met 'n droë medium gewerk word soos, silwer, grafiet, potlood, houtskool of pastel. Dit is ook van toepassing op sketse wat met pen, ink, digitale pen, balpuntpen, waterverf of olieverf gemaak word. Die laasgenoemde twee verwys na waterverfsketse of olieverfsketse. 'n Beeldhouer mag dalk weer drie-dimensionele sketse in klei of was maak.
Fatwa
Oorsprong
Die oorsprong van die fatwa kan teruggespeur word na die Koran. Op 'n paar plekke gee die Koran die profeet Mohammed opdrag oor hoe om te reageer op vrae deur sy volgelinge oor godsdiens- en sosiale praktyke. Baie van dié verse begin met die frase "En hulle vra u uit omtrent . . ., sê . . ." Op twee plekke (4:127 en 4:176) word dit uitgedruk met die werkwoordvorm van die wortel f-t-y, wat dui op die vra vir of gee van 'n gesaghebbende antwoord. In die haditgeskrifte word dié drierigtingverhouding tussen God, Mohammed en gelowiges gewoonlik vervang met 'n tweerigtingkonsultasie, waarin Mohammed vrae deur sy metgeselle (ṣaḥābah) direk beantwoord.
Skets
Toepassing
Sketse is oor die algemeen deel van kunsstudente se studies. Dit sluit in die maak van 'n skets van 'n lewende model wie se posisie elke paar minute verander. 'n Skets impliseer gewoonlik 'n vinnige en vrye tekenwerk, terwyl terme soos studie en voorbereide teken meer na versigtige, afgewerkte kunswerk verwys, waarvan die medium ook dikwels verskil in die eindproduk. Die ondertekening is die tekening onder die finale werk, wat soms steeds sigbaar is of kan deur moderne wetenskaplike metodes gesien word soos X-strale.
Fatwa
Oorsprong
Volgens die Islam het God ná Mohammed se dood in 632 opgehou om deur openbaringe en profete met die mens te praat. Die uitbreidende Moslemgemeenskap het hulle daarna tot Mohammed se metgeselle gewend vir godsdienstige leiding, en van hulle het na berig word 'n paar verklarings oor 'n groot reeks onderwerpe uitgereik. Die generasie metgeselle is op hulle beurt in dié rol vervang deur die generasie opvolgers (tabi'un). Die begrip fatwa het dus in Islamgemeenskappe in 'n vraag-en-antwoorformaat ontwikkel vir die oordrag van godsdienskennis, en het sy definitiewe vorm aangeneem met die ontwikkeling van die klassieke teorie van die Islamreg.
Skets
Toepassing
Die meeste visuele kunstenaars gebruik, tot 'n mindere of meerdere mate, die skets as 'n metode van opname om idees te sif. Die sketsboeke van 'n paar individuele kunstenaars bevat goed wat baie bekend is, insluitend dié van Leonardo da Vinci en Edgar Degas, wat kunswerke in hul eie reg geword het, waar baie bladsye die afgewerkte eindprodukte toon asook die sketse. Die woord sketsboek verwys na 'n boek met blankopapier waarop die kunstenaar kan teken. Die boek is gewoonlik gebind en die bladsye kan uitgeskeur word.
Fatwa
Oorsprong
thumbnail|240px|'n Fatwa word voorgelees ter ondersteuning van 'n proklamasie deur die [[Ottomaanse Ryk waarin 'n djihad in 1914 uitgevaardig is om in die Eerste Wêreldoorlog te veg.]]
Skets
Toepassing
Die skets word ook gebruik as 'n vorm van kommunikasie in 'n omgewing waar produkte ontwerp word, soos met nywerheidsontwerp. Dit kan ook gebruik word om die intensie van die ontwerp aan te dui en kan ook gebruik word om vloerplanne van huise te toon.
Die vermoë om vinnige indrukke te skets, is vandag in verskeie kulture 'n gebruik. Sketse wat in die hofsaal gemaak word, dien as bewysstukke van tonele en individue. Sketse kan ook gebruik word om instansies te help om 'n persoon te identifiseer of op te spoor. Straatkunstenaars maak ook van sketse gebruik by gewilde toerismegebiede.
Fatwa
Politieke fatwas en omstredenheid
Sommige moefti's van die moderne tydperk, soos die een van die Libanese Republiek in die middel 20ste eeu en die grootmoefti van die Sultanaat Oman, was belangrike politieke leiers. In Iran het die ajatolla Roeholla Chomeini proklamasies en fatwas gebruik om 'n paar instellings bekend te stel en te wettig, insluitende die Raad van die Islamitiese Rewolusie en die Iranse parlement.
Siënna
Die eerste opgetekende gebruik van die Engelse woord sienna as 'n kleur was in 1760.
Fatwa
Sosiale rol van fatwas
Die sosiale profiel van iemand wat 'n fatwa vra, het ook aansienlik verander. Omdat die vlak van algemene opvoeding verhoog het, is dié wat fatwas vra al hoe beter opgevoed, en dit het die tradisionele verhouding tussen moefti en moestafti wat op beperkte geletterdheid gebaseer was, verander. Die vraagsteller is ook meer geneig om 'n vrou te wees en hulle vra die moefti's direk vrae, in plaas daarvan om soos vroeër hulle vraag deur 'n manlike familielid te laat stel. Omdat vroue nou 'n aansienlike deel uitmaak van studente wat Islamreg bestudeer en as moeftijas registreer, sal hulle prominensie in die interpretasie daarvan ook waarskynlik styg. 'n Fatwanoodlyn in die Verenigde Arabiese Emirate bied toegang tot manlike én vroulike moefti's, en dit stel vroue in staat om fatwas van vroulike geleerdes te vra.
Die groot aantal fatwas wat in die moderne wêreld uitgereik word, getuig van die belangrikheid van Islamitiese regsgeldigheid vir baie Moslims. Min navorsing is egter gedoen om aan te dui in watter mate Moslems die geldigheid van verskillende fatwas erken en dit in die regte lewe volg. Pleks van die ware gedrag en opinie van Moslems weer te gee, kan dié fatwas eerder 'n versameling opinies wees van wat Moslems "behoort te dink".
Nicky Jones (akteur)
Nicky Jones (gebore 16 Julie 1996) is 'n Amerikaanse akteur. Hy is bekend vir sy rolle in die rolprent Bambi II (2006) en in die televisiereekse Chowder (2007) en Dennis & Gnasher (2009).
Algebloei
Algebloei is die vinnige toename in die aantal (gewoonlik mikroskopiese) alge wat in water voorkom. Alge kan in varswater sowel as soutwater voorkom. So 'n bloei kan konsentrasies van miljoene selle per milliliter water bereik. Algebloei kan meestal as 'n groen skynsel in die water gesien word, maar ander kleure soos geel-bruin of rooi is ook moontlik, afhangende van die spesie van alge. Sogenaamde "algebloei" kan ook deur sianobakterieë (soos Aphanizomenon flosaquae) veroorsaak word, wat nie meer as alge geklassifiseer word nie.
Alge is 'n groot probleem in ekostelsels, want soos enige skielike onnatuurlike groei, is dit nadelig vir die ander diere in die stelsel. Sommige vorme van alge, soos rooigety, is giftig. Dit lei gewoonlik tot 'n drastiese vermindering in die aantal lewende organismes.
Siebie Sieberhagen
Ds. Jacobus Johannes (Siebie) Sieberhagen (plaas Goedehoop, distrik Fraserburg, 31 Maart 1917 – Paarl, 25 Januarie 2004) was van 1941 'n predikant in die Nederduitse Gereformeerde Kerk, van 1964 binnelandse sendingsekretaris van die Kaapse Kerk en van 1974 tot 1983 algemene sendingsekretaris van dieselfde Kerk.
J.J. Sieberhagen was een van agt kinders van Jacobus Johannes Sieberhagen, wat in die omgewing van Fraserburg bekend was as oom Kootjie. Sy moeder was Johanna Hendrika Marais, wat die sendingbegeerte by haar seun gekweek het, maar in die ouderdom van 45 jaar oorlede is. Die egpaar se ander kinders was Willem Frederik, Charl Francois, Jacoba Hendrika (later Olivier), Daniel Joubert, Kitty en Johanna Christina van Den Berg. Ten tyde van sy geboorte was ds. J.W.L. (Lou) Hofmeyr leraar van die NG gemeente Fraserburg, waarna hy die volgende jaar organiserende sendingsekretaris geword het. Sy opvolger in dié gemeente was ds. J.G. Olivier, wat ds. Hofmeyr in 1933 as sendingsekretaris opgevolg het.
Herkoms en opleiding
Siebie, soos sy vriende en familie hom genoem het, het sy eerste skoolopleiding aan 'n plaasskool ontvang en was van 1926 tot 1933 'n leerling aan die Hoërskool Fraserburg. Nadat hy sy B.A.Admissie met sielkunde as hoofvak en M.A. aan die Universiteit Stellenbosch behaal het, het hy van 1938 af aan die Kweekskool in die teologie studeer. Op 3 Desember 1941 is hy in die moederkerk op Stellenbosch gelegitimeer. Dr. B.B. Keet het die rede gelewer en 13 studente is tot die evangeliebediening toegelaat. Die volgende jaar het prop. Sieberhagen as tydelike hulp in die NG gemeente Oudtshoorn begin waarna hy op Sondagaand 14 Junie 1942 as derde leraar van dié groot gemeente ontvang en bevestig is. Ds. C.H. Kruger van die NG gemeente Fraserburg het die rede gelewer.
Middelburg
Begin 1946 het ds. Sieberhagen beroep ontvang na die gemeentes Colesberg en Middelburg, Kaap. Hy het laasgenoemde aangeneem. Op Oudtshoorn is hy opgevolg deur die latere koerantredakteur (van die Kerkbode en Hoofstad), kabinetsminister en leier van die Konserwatiewe Party, ds. A.P. Treurnicht. Nadat Oudtshoorn swaar afskeid geneem het van ds. Sieberhagen en sy eggenote is hy in die naweek van 14 tot 16 Junie 1946 op Middelburg ontvang en bevestig. Ds. J.S. Theron van die NG gemeente Aliwal-Noord het die bevestigingsrede gelewer. Ná die vertrek in 1947 van ds. G.C. le Roux na Tulbagh, moes ds. Sieberhagen langer as 10 maande alleen in die groot gemeente van sowat 1 400 lidmate arbei. Tydens sy dienstyd het die gemeente aandag aan die sending gegee, 'n kerkgebou vir die gemeente van die destydse NG Kerk in Afrika gebou en 'n swart evangelis aangestel.
Nadat ds. Sieberhagen 'n beroep na Oudtshoorn-Wes aanvaar het, het hy en sy vrou hulle in die loop van enige weke langsamerhand losgemaak van al die verenigings waarin hulle betrokke was en 'n boodskap aan hulle gegee. In die naweek van 6 Augustus 1950 het hulle ook van die gemeente afskeid geneem. Op die Saterdagmiddag is demissie aan hom verleen en in die aand het daar 'n gesellige geleentheid plaasgevind waar by wyse van adresse en geskenke van die kerkraad, gemeente en talle liggame waardering vir hul werk uitgedruk is. Die Sondagoggend het ds. Sieberhagen sy afskeidswoord aan die gemeente gerig na aanleiding van Handelinge 20:32 en in die aand het ook op Rosmead, 'n buitewyk van die gemeente, vaarwel gesê.
Volgens H.J.H. Vermeulen in Middelburg (Kaap) se Eeufeesgedenkboek van 1952 het ds. Sieberhagen baie belanggestel in die sendingwerk van die gemeente en veral in die groot aantal swart mense wat daar ingetrek het. IN 1947 het 'n ondersoek aan die lig gebring dat 6 450 swart mense toe op die dorp en in die distrik gewerk het. Dit was grotendeel aan ds. Sieberhagen te danke dat daar teen die einde van 1947 'n swart evangelis aangestel is.
Oudtshoorn-Wes
Op Sondag 6 Augustus 1950 het ds. Sieberhagen sy afskeidspreek gelewer nadat hy 'n beroep aanvaar het na die toe twee jaar oue NG gemeente Oudtshoorn-Wes wat op 10 Desember 1948 van die moedergemeente afgestig het. Sy voorganger in Oudtshoorn-Wes was sy opvolger in die moedergemeente, ds. A.P. Treurnicht, wat op 19 Maart 1949 van die moedergemeente af oorgekom en in Oudtshoorn-Wes bevestig is. Ds. Treurnicht het Oudtshoorn verlaat om studenteleraar van die NG gemeente Rondebosch in die Kaapse Skiereiland te word. Ds. Sieberhagen, sy vrou en drie dogtertjies is in die naweek van 26 Augustus 1950 in die gemeente ontvang, die begin van 'n ses jaar lange dienstyd. Die jong gemeente het aanvanklik in 'n primitiewe saaltjie aanbid wat heeltemal te klein was vir die gemeente, wat reeds in 1951 750 lidmate gehad het. Die meeste van die seuns van die verskillende opvoedingsinrigtings binne die gemeentegrense moes vir die erediens nog altyd na die moedergemeente toe gaan. Die kerkraad het dadelik aandag aan die probleem van groter ruimte gegee en so is daar besluit om 'n kerkgebou met 650 sitplekke te bou. Die eerste sooie vir die fondament is op 4 Desember 1950 omgekeer en die hoeksteen op 3 Maart 1951 gelê. In sy tyd is die kerksaal ook voltooi.
Calitzdorp en die Paarl
Die Sieberhagens se volgende gemeente was Calitzdorp, waar ds. Sieberhagen op 13 April 1957 bevestig is. Hier is die egpaar se seun, ook Jacobus Johannes, in die winter van 1957 gebore. In ds. Sieberhagen se dienstyd is 'n nuwe kerksaal op Calitzdorp gebou.
Ná drie en 'n half jaar het ds. Sieberhagen 'n beroep aangeneem na die Paarl se moedergemeente waar hy op 9 September 1960 bevestig is.
Sendingsekretaris
Ná net vier jaar in die Paarlse gemeente het ds. Sieberhagen die geleentheid gekry om voltyds by die sending betrokke te raak toe hy op 1 Oktober 1964 as binnelandse sendingsekretaris van die Kaapse Kerk aangestel is. Ná 'n dekade in dié amp het hy in 1974 algemene sendingsekretaris van dieselfde Kerk geword. In dié amp het hy nege jaar gebly tot hy se emeritaat op 17 April 1983 aanvaar het. Intussen het hy in 1964 lid van die raad van die Hugenote-kollege geword en in 1976 voorsitter. In dié tyd is die instelling se bande met die Universiteit van Suid-Afrika versterk. In 1980 het hy die eerste voorsitter van Bybelkor se direksie geword.
Volgens dr. Gerdrie van der Merwe, wat sy lewensbeskrywing in die NG Kerk se jaarboek van 2005 geskryf het, het ds. Sieberhagen in die bestek van 21 jaar "baanbrekerswerk op sendinggebied in die NG Kerk in Suid-Afrika gedoen. Hy het in verskeie kommissies en rade gedien en 'n leidende rol in die beplanning en uitvoering van die sendingbeleid van die kerk gespeel. Hy was ook lid van die kuratorium van die NG Sendingkerk en het ná sy aftrede steeds in die bestuur van die skool vir serebraal gestremdes in Brackenfell gedien. As lid van die skakelkommissies van die NGK en NGSK het ds. Siebie 'n belangrike rol in moeilike jare vervul toe die spanning tussen die kerke hoog was. Ds. Siebie was 'n buitengewone administrateur wat met sorg die agendas, notules en verslae opgestel het, 'n skakelpersoon met die vermoë om mense met verskillende standpunte bymekaar te bring en spanningsituasies te ontlont. Hy was 'n stigterslid en enkele jare voorsitter van die SA Sendinggestig se museum in Kaapstad, en voor die ontbinding van die Mannesendingbond die sekretaris. As sendingsekretaris was ds. Siebie se hart in sy werk, dit het hom baie dae en weke van die huis weggeneem, maar sy vrou, Alida, was tot die einde toe 'n ware steunpilaar."
Kwalia
In die filosofie van die gees word kwalia gedefinieer as individuele gevalle van subjektiewe, bewuste ervaring. Die term kwalia is afgelei van die Latynse onsydige meervoudsvorm (qualia) van die Latynse byvoeglike naamwoord quālis (Latynse uitspraak: [ˈkʷaːlɪs]) wat beteken "van watter soort" in 'n spesifieke geval, soos "hoe dit is" om 'n spesifieke appel te proe — "hierdie spesifieke appel nou".
Siebie Sieberhagen
Gesinslewe
Ds. Sieberhagen is op 16 Januarie 1943 op Oudtshoorn getroud met Alida Johanna de Villiers, van Durbanville, 'n onderwyseres wat opgelei is aan die Universiteit Stellenbosch. Uit dié huwelik is vier kinders gebore: Alett van Wyk (van Fraserburg), Erika Loubser (van Franschhoek), Alida Murray (van George) en dr. Kobus Sieberhagen (van Pretoria). Met ds. Sieberhagen se afsterwe was daar 14 kleinkinders en agt agterkleinkinders. Alida Sieberhagen het, nes haar man, besonder baie in die sending belanggestel en het van 1956 tot 1964 in die hoofbestuur van die Vrouesendingbond gedien. Die egpaar se drie dogters het almal voor hul troue onderwys gegee.
Kwalia
Voorbeelde van kwalia sluit in die waargenome sensasie van pyn of 'n hoofpyn, die smaak van wyn, sowel as die rooiheid van 'n sonsondergang. As kwalitatiewe karakters van sensasie staan kwalia in kontras met proposisionele houdings, waar die fokus is op oortuigings oor ervaring eerder as hoe dit direk is om te ervaar.
Baie van die debat oor die belangrikheid daarvan hang af van die definisie van die term, en verskeie filosowe beklemtoon of ontken die bestaan van sekere kenmerke van kwalia. Gevolglik bly die aard en bestaan van kwalia onder verskeie definisies omstrede. Terwyl sommige filosowe van die verstand soos Daniel Dennett argumenteer dat kwalia nie bestaan nie en onversoenbaar is met neurowetenskap en naturalisme, sommige neurowetenskaplikes en neuroloë soos Gerald Edelman, Antonio Damasio, Vilayanur Ramachandran, Giulio Tononi, Christof Koch en Rodolfo Llinás noem dat kwalia bestaan en dat die begeerte om dit uit te skakel gebaseer is op 'n foutiewe interpretasie aan die kant van sommige filosowe oor wat wetenskap uitmaak.
Ruschia multiflora
Ruschia multiflora is 'n vetplant uit die vygiefamilie en is endemies in Suid-Afrika. Dit kom in die Wes-Kaap voor.
Siebie Sieberhagen
Gesinslewe
Die Universiteit van Suid-Afrika het ds. Sieberhagen op 25 November 1983 met 'n eredoktorsgraad vereer. Die motivering het onder meer gelui: "Dit is vir die Universiteit van Suid-Afrika 'n eer om erkentlikheid te betuig aan iemand wat as onbeskaamde dienskneg van die Koning van die kerk so 'n groot bydrae op 'n breë terrein van kerklike werksaamhede en veral op die terrein van die opleiding van kerklike werkkragte gemaak het, en wat in sy persoon en optrede agting vir 'n nuwe inhoud en siening van die gemeenskapsdiens van die hoër onderwys afgedwing het.
Tetradenia tanganyikae
Tetradenia tanganyikae is 'n struik of boom wat deel is van die Lamiaceae familie. Die spesie is inheems in Malawi, Tanzanië en Zambië.
Siebie Sieberhagen
Aftrede
Nadat ds. Sieberhagen sy emeritaat aanvaar het, het die egpaar aangebly in hul huis in Courtrai, Paarl, waarin hulle sedert 1964 gewoon het. In 1983 is hy tydelik vir ses maande in die NG gemeente Paarlberg aangestel om die twee voltydse predikante in die gemeente, wat in 1973 gestig is en teen 1983 sowat 1 500 lidmate gehad het, by te staan. Volgens Van der Merwe het die Sieberhagens 'n groot rol in die vestiging van die NG gemeente Suider-Paarl gespeel nadat dit in 1968 van die moedergemeente afgestig het. In dié gemeente was ds. Sieberhagen pastor van die leraars en ouderling. Hy het in die Paarlse stadsraad gedien vanaf omstreeks 1983 en was burgemeester van 1988 tot 1990. In 1997 het die egpaar na Huis Vergenoeg, ook in die Paarl, verhuis, waar hy op 25 Januarie 2004 ná 'n kort siekte oorlede is.
Hy is op 29 Januarie 2004 uit die Strooidakkerk begrawe en die teraardebestelling het in die voortuin van dié kerk plaasgevind.
Acanthascus microchetus
Acanthascus microchetus is 'n sponsspesie in die taksonomiese indeling van die glassponse (Hexactinellida). Die spons lewe in die diepsee. Die skelet van die spons bestaan uit spikula van kiesel.
Die spons hoort tot die genus Acanthascus en behoort tot die familie Rossellidae. Die wetenskaplike naam van die spesie is die eerste keer amptelik gepubliseer in 1898 deur Ijima.
Navajowit
Navajowit is 'n kleur, 'n oranje tintsel van wit of pastel oranjegeel, en kry sy naam van die ooreenkoms met die agtergrondkleur van die Navajo-landsvlag. Die naam "Navajowit" word gewoonlik slegs gebruik wanneer daar na verf verwys word. Sedert die 1970's tot die 1990's was dit, saam met die kleur "been", een van die standaardbinnenshuise verfkleure wat in baie huurhuise en veral woonstelkomplekse in die Verenigde State van Amerika gebruik is, omrede, soos die kleur "been", vlekke van sigaretrook of vingerafdrukke nie maklik uitgewys word nie. In onlangse jare het dit aansien verloor teen ander skakerings van beige, grys, en pastelkleure.
Kleurkoördinate
Volgens verskeie kleurskemas word Navajowit as volg voorgestel:
Hymedesmia gustafsoni
Hymedesmia gustafsoni is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Hymedesmia en tot die familie Hymedesmiidae. Die wetenskaplike naam van die spesie is die eerste keer geldig gepubliseer in 1942 deur Alander.
Tetradenia discolor
Tetradenia discolor is 'n struik of boom wat deel is van die Lamiaceae familie. Die spesie is inheems in die Demokratiese Republiek die Kongo, Malawi, Tanzanië, Zambië en Zimbabwe.
Ruschia muiriana
Ruschia muiriana is 'n vetplant uit die vygiefamilie en is endemies in Suid-Afrika. Dit kom in die Wes-Kaap voor.
Robert Walpole
Robert Walpole, eerste graaf van Orford, ( 26 Augustus 1676 – 18 Maart 1745; tussen 1725 en 1742 bekend as Sir Robert Walpole ) was 'n Britse staatsman en Whigpolitikus wat algemeen beskou word as die de facto eerste premier van Groot-Brittanje.
Walpole is gebore in Houghton, Norfolk. Historici meen dat hy in 1721 die eerste premier van Engeland geword het. Hierdie lang tyd word soms 'die Robinokrasie' genoem (Robin is 'n algemene weergawe van Robert).
Alhoewel die presiese datums van Walpole se oorheersing nie heeltemal duidelik is nie, word die tydperk 1721–1742 dikwels gebruik. Hy het die ministerie van Walpole-Townshend, sowel as die daaropvolgende ministerie van Walpole, oorheers en hou die rekord as die langsdienende Britse premier in die geskiedenis.
WA Speck het geskryf dat Walpole se ononderbroke tydperk van 20 jaar as premier "met reg beskou word as een van die belangrikste prestasies van die Britse politieke geskiedenis … Verklarings word gewoonlik gegee in terme van sy kundige hantering van die politieke stelsel na 1720, en sy unieke vermenging van die oorlewende kragte van die kroon met die toenemende invloed van die Commons ".
Walpole, wat lid was van die Whig Party, het tydens die regeringstyd van Konings George I en George II gedien. Sy ampstermyn word normaalweg getel vanaf 1721, toe hy die amp van Lord High Treasurer aanvaar het. Maar ook die jaar 1730 word genoem as die begin van sy ampstermyn. Dit was toe burggraaf Charles Townshend afgetree het en Walpole voorsitter van die kabinet geword het. Hierdie geskil oor die lengte van sy ampstermyn spruit nie die minste uit die feit dat daar destyds geen amptelike amp van 'n sogenaamde premier was nie. Sy ampstermyn eindig in Februarie 1742, wat dit die langste in die Britse geskiedenis maak.
Invloed
Walpole het 'n groot invloed op die  destydse politiek gehad. Die Tories het 'n klein, onbeduidende faksie en die Whigs die dominante party geword. Sy opvolgers in die amp was relatief swak persoonlikhede, en dit het dekades geneem voordat die amp so 'n sterk posisie gekry het as wat dit destyds was. Walpole se strategie om Brittanje uit oorlogshandelinge te hou, het welvaart in die land gebring. Hy versterk die posisie van die koninklike familie in Hanover en veg teen die Jakobiete, wie se opstand kort ná Walpole se bedanking in 1745 geëindig het.
Nog 'n nalatenskap van Walpole is Downingstraat 10. Die huis, voorheen bewoon deur Johann Caspar Graf von Bothmer, is in 1732 deur koning George II aan Walpole gegee as 'n persoonlike geskenk; Walpole het die geskenk slegs as die amptelike woning van die Lord High Treasurer aanvaar. Hy verhuis self op 22 September 1735 daarheen. Sy onmiddellike opvolgers het nie altyd in hierdie huis gewoon nie en verkies om in hul privaatwonings in te trek. Maar die huis het as 'n amptelike woning gebly.
Walpole het ook 'n beroemde kunsversameling nagelaat wat hy tydens sy ampstermyn versamel het. Die versameling is in 1779 deur sy kleinseun aan die Russiese keiserin Catherine II verkoop. Die versameling, wat as een van die mooiste in Europa beskou word, is nou in die Hermitage Museum in Sint Petersburg, Rusland.
Orlando Jones
Orlando Jones (gebore 10 April 1967) is 'n Amerikaanse akteur en skrywer. Hy is bekend vir sy rolle in die rolprente The Replacements (2000), Evolution (2001), The Time Machine (2002), en Drumline (2002).
Ruschia nelii
Ruschia nelii is 'n vetplant uit die vygiefamilie en is endemies in Suid-Afrika.
Omgewingsielkunde
Omgewingsielkunde is 'n tak van sielkunde wat die verhouding tussen mense en die eksterne omgewing ondersoek. Dit ondersoek die wyse waarop die natuurlike omgewing en ons beboude omgewings ons as individue vorm. Omgewingsielkunde beklemtoon hoe mense die omgewing verander en hoe die omgewing mense se ervarings en gedrag verander. Die veld definieer die term omgewing wyd, wat natuurlike omgewings, sosiale omgewings, beboude omgewings, leeromgewings en inligtingsomgewings insluit. Volgens 'n artikel op APA Psychnet is omgewingsielkunde wanneer 'n persoon 'n plan bedink, dan na 'n sekere plek toe reis en die plan deurvoer in hulle daaropvolgende gedrag.